**Formandens beretning ved Gadstrup Idrætsforenings Generalforsamling den 21. marts 2013**

**Velkommen**

Velkommen til generalforsamling. Nu er det blevet tid til at gøre status for foreningens arbejde i 2012. Det har været et meget travlt år, som især har været præget af arbejdet med festugen omkring 100 års jubilæet, men også mange andre andre større og mindre begivenheder.

**GIF – Hovedforening - hvad er der sket i 2012**

I hovedforeningen har vi holdt 5 bestyrelsesmøder afsluttende med en julefrokost den 14. december i cafeteriet. Det var 2. gang, vi holdt julefrokost på den måde, så nu er det en fast tradition. Derudover har forretningsudvalget været samlet en del gange om forskellige specifikke opgaver.

**Dødsfald**

Foreningen har desværre mistet gymnastiklegenden, Ramsøhallens formand gennem mange år og vores RIU repræsentant Erik Lund i foråret efter længere tids sygdom. Han har betydet rigtig meget for Gadstrup I.F. og Ramsøhallen, som I jo alle ved.

**100 års jubilæum**

Vi havde begrænset opgaven til kun at fejre foreningen i en enkelt uge, men hvilken uge. Det var drøn på fra lørdag morgen den første weekend som blev fejret med Gadstrup Fodbolddag til der blev ryddet op efter festen den næste weekends om søndagen. Det krævede et kæmpe forarbejde, som blev koordineret i jubilæumsgruppen.

Alle afdelinger havde sat deres sejl til for, at det virkelig skulle ses og høres, at der var 100 års jubilæum i Gadstrup. Annoncer, skilte og bannere kunne ses alle vegne. Og jo det gamle klubblad "PULSEN" genopstod også - nu i farver og med jubilæumslogo.

Højdepunktet var selve jubilæumsdagen, da Roskilde Garden gik gennem Hoved­gaden til Ramsøhallen, hvor der var reception med taler af GIF formand, borgmesteren og mange flere samt reception med alt hvad dertil hører. Bagefter kom Erik Clausen og fik det hele sådan lidt ned på jorden.

Der de flotte opvisninger og vær´med arrangementer, kroketturneringer, Gadstrupløbet, håndboldfitness, kæmpe bankospil med masser af flotte gevinster, Gadstrup Fodbolddag, Spejdere og FDF, ungdomsdisk, Tyrolerfest og meget meget mere. Gadstrup var på den anden ende i hele den uge.

GIF blev ved den lejlighed begavet i stor stil og vi siger mange tak. Herunder ses listen af gavegivere:

|  |  |  |
| --- | --- | --- |
| |  |  | | --- | --- | | |  | | --- | | Gaveliste fra Gadstrup IF 100 års Jubilæum  •1.       Gavekort Tune IF                                           400 kr  •2.       Grete Brandt Madsen                                     Blomst  •3.       Ehlers - tidligere GIF kasserer                         Vin  •4.       Roskilde Kommune                                        8000 kr  •5.       DGI Roskilde                                                 1000 kr  •6.       Borup IF                                                         500 kr  •7.       Roskilde IdrætsUnion                                      4000 kr  •8.       Havdrup Gymnastik og IF                                1000 kr  •9.       Gadstrup Skole                                            10 klip (opslag) til intranet  •10.   Familien Lund                                                 Vin  •11.   Kirke Hyllinge IF                                                 500 kr  •12.   Dommerkredsen                                              1  fodbold  •13.   Snoldelev Gymnastikforening                                500 kr  •14.   REOS(Roskilde Egnes Old Boys Sammenslutning)   2 fodbolde  •15.   Viby IF                                                             Vægur fra Seiko  •16.   Lions Club Ramsø                                             25000 kr  •17.   Odsted IF                                               500 kr  Bagefter har DagligBrugsen sponsoreret elektronisk nøgle til mødelokale i Hallen | | |

Det lykkedes også, at få nogle sponsorer til festugen og rigtig mange til annoncering i "Pulsen". Vi siger mange tak og er meget glade for samarbejdet.

**Idrætsfest**

Krocket og TeamGym fik begge priser til Roskilde Idrætsunion og Roskilde Kommunes hyldestfest i Roskildehallerne den 5. februar 2012.

**Erfa-gruppe**

GIF deltog igen i år i to møder i Erfagruppen for flerstrengede foreninger. Af emner har især planerne og måden, som DGI Roskilde's sammenlægning med DGI Vestsjælland, har været forsøgt gennemført på i 2011 og som det faktisk skete i 2012 , været genstand for meningsudvekslinger. Ellers har vi talt om organisationsstrukturer, politikker på forskellige områder og andre initiativer på tværs. Vi har meget ud af at kende hinanden på den front.

**Haludvidelsen**

I august 2012 søgte GIF om penge til springgravene fra kommunens 3,5 mio. kr´s pulje, som vi tidligere var blevet rådet til. Men kommunens idrætskonsulent fortalte, at man kun gav penge noget, der kunne blive umiddelbart gennemført. Kommunen mener vi i stedet skal søge om en ekstrabevilling til haludvidelse på det beløb, som springgravene ville koste.

I øvrigt har Ramsøhallen nedsat en projektgruppe, der i efteråret gik i gang med at indhente detailtegninger på udvidelsen samt tale med konsulenter indenfor hal­byggeri.

**Sponsorer udenfor jubilæet**

Igen i år er vi blevet begavet med et flot bedrag fra Kirkens Genbrug på 35.000 krog Ok penge fra Dagli´Brugsen. Vi siger mange tak og lover at anvende dem med omtanke.

**Mageskifte**

Mageskiftet under den lille hal er endeligt gået igennem. Nu ejer Ramsøhallen helen arealet under den lille hal. Men aftalen mellem Erik Svendsen og GIF om mageskifte af det dyrkede areal syd for boldbanerne er gået i stå, fordi der blev stillet nogle betingelser, som GIF ikke kunne gå ind for.

**Natsport**

Natsport kører og afdelingerne i GIF har været involveret de fleste gange. Brugsen stiller med frugt hver gang.

**En politianmeldelse**

Desværre fik vi en rigtig kedelig sag i år. En træner fra TeamGym blev i efteråret 2012 anmeldt til politiet for grænse­overskridende adfærd. Afdelingen reagerede med det samme og suspenderede træneren samtidig med, at de søgte professionel hjælp gennem DIF. Sagen blev også vendt i GIF og en fælles retningslinjer er nu at en anmeldelse af en træner bør føre til suspendering.

1. **Udviklingen i medlemmer**

Tallene er hentet fra afdelingernes indberetning til DGI

Tidligere var medlemstallet baseret på antal aktive medlemmer pr. årsskiftet. Det er ændret til at en medlem tælles med, hvis det har været aktiv i mindst 3 måneder i det forløbne år. Det kan godt forklare nogle forskelle.

Men der er tilsyneladende sket en mindre medlemsnedgang på ca. 100 medlemmer fra 2011 til 2012. Der er mindre tilbagegang for både for badminton, fodbold, håndbold og ren gymnastik. Derudover er medlemtallet for Gadstrup Motion faldet fra 470 til 348 medlemmer + 76 i Crossfitt. Det er sandsynligvis ikke et reelt fald, da der nok er indberettet for mange medlemmer i 2010 og 2011 pga en automatisk indberetningsfunktion i Conventus. Motionscenter er også svær at holde styr på, da der ikke er nogen faste hold, men en løbende strøm af ind og -udmeldinger.

Gif har godt fat i de unge under 12 år, mens interessen falder noget i teenagerårerne. Meget lavt er antallet af medlemmer mellem 19-24 år. Her er det drengene, der dominerer. Når så de unge flytter tilbage til byen som husejere, så er GIf igen attraktiv. Vi har også en del medlemmer, der har rundet de 60 år. Vi har 115 instruktører til at piske rundt med medlemmerne.

Her ses udviklingen i medlemmer indenfor de enkelte sportsgrene. De unge går til gymnastik, fodbold og håndbold. Langt flere piger går til gymnastik, mens drengene går til fodbold. I teenagerårene bliver motionscenteret interessant. Det forsætter det med at være og rigtig mange melder sig ind som voksne. Der er kommet flere mænd i motionscenteret efter indoorcycling er kommet på programmet.

1. **Afdelingerne**

**Badminton**

Medlemstal i 2012 er 110 det er en lille tilbage gang fra sidste år. P.t er 4 medlemmer under 25 år. Der blev afholdt klubmesterskaber den 17. marts 2012 med 24 medlemmer. Desuden har foreningen købt nye net til hallen for 25.000 kr og udskiftet det gamle boldskab. Det kostede også 25.000 kr.

**Fodbold**

Gadstrup Fodbold afholdt generalforsamling den 28. februar 2013. På bestyrelsesniveau blev 2 nye medlemmer valgt ind og formand Søren Tofte og revisor Hans-Kurt Johanssen blev genvalgt.

Det har været et travlt år med masser af aktiviteter bl.a. 100 års jubilæum, MINI-EM, KomudafPOMFRITTEN, Gadstrup Daglig Brugsen Cup og meget meget mere.

I 2014 holder vi farten og sætter ekstra fokus på Seniorfodbolden, Pigefodbolden, Aktivtetsmodel og næste års store tur til udlandet.

Regnskabsmæssigt og budgetmæssigt overgår vi de fleste superligaklubber og kan heldigvis kikke langt efter røde tal på bundlinjen. Så nu kikker vi i stedet efter bedre vejr, så vi for alvor kan komme i gang igen udendørs.

**Gadstrup Gymnastik**

2012 har været et godt år med mange fine aktiviteter. Medlemstallet er på den gode side af 300, og der har været mulighed for at få etableret både de traditionelle hold samt nye i form af herremotion, zumbatomic for børn og et ynglingepige hold. Juniorpigeholdet var i sommeren 2012 en tur i Italien og rundede Disneyland Paris på hjemvejen. Det var en stor oplevelse for pigerne, som godt tåler gentagelse. September måned var præget af GIF's 100 års jubilæum, hvor vi havde en fremragende gymnastikdag med rigtig mange deltagere i hallen.

Samarbejdet med Gadstrup Motion omkring kettlebell og circlecross kører upåklageligt, og de meget engagerede instruktører har formået at samle næsten 80 unge/voksne omkring disse nye træningsformer. Den lille krocketafdeling fungerer godt og afviklede i maj 2012 et stort stævne med 124 deltagere fra hele landet.

GIFG nyder det privilegium at have nogle meget engagerede trænere, som tænker ud ad boksen. De inspirerer konstant til nye tiltag og kommer med masser af gode input til, hvor de ønsker bestyrelsen skal tage fat. Med deres store engagement og idérigdom tegner også sæson nr. 101 rigtig godt. Vi ser frem til arbejdet med at realisere drømmene.

**TeamGym** Vi mistede Erik Lund i maj måned, og det har efterladt et stort tomrum. Den målsætning vi havde for 2012, blev resultatmæssigt indfriet. Ikke mindst med 5 guldmedaljer til EM.

**Håndbold**

Gadstrup Håndbold startede med ny herretræner. Med startvanskeligheder er det lykkedes os at få bibeholde 2 hold. Damerne har også haft lidt startvanskeligheder (fra 2 hold til 1 samt nye unge spillere (U-18)). De har nu fået slebet kanterne af og det viser sig på resultaterne.

Vi var med da Gadstrup Idrætsforening fyldte 100 år med håndboldkaravanen for 1. & 2. klasserne fra skolen, men fik dog ikke den forventede tilgang, så vi arbejder videre i ungdomsafdelingen med nye ideer i støbeskeen for medlemstilgang.

Vi har igen kæmpet med manglende kontingentindbetaling, men i 2013 skulle det gerne være minimeret. Også i år har vi været med på Roskilde Festival og fået et pænt tilskud til klubkassen.

**Gadstrup Motion**

Overordnet har det været et godt år, hvor foreningen har pustet lidt ud ovenpå byggeriet i 2011. Motionscenteret er stadig flittigt besøgt af unge, ældre, tykke og tynde. Det er blevet den kanonsucces med indoor cycling, som foreningen havde håbet på, ikke mindst takket være meget engagerede instruktører. Ungdomsfitness for de 12-14 årige er nu blevet et fast tilbud. Kettebell/ciclecross, der gennemføres i samarbejde med Gadstrup Gymnastik har efterhånden nået et pænt antal medlemmer. Der har været store udfordringer med at få uddannet nye instruktører gennem DGI. Det betyder, at foreningen vil arbejde på at få et lokalt alternativ op at stå i samarbejde med Tune IF.

Desværre stoppede løbeholdet i 2012, mens der er stor opbakning til Powerwalk, der går omegnen tynd og tager på turer m.v.

**Tennis**

Det har været et godt år for Gadstrup Tennis Club. Vi er meget glade for at se nye ansigter på grund af nogle nye initiativer. Vi er tilfreds med, at vi i endnu et år har holdt klubben kørende og endda med et positivt resultat.

**GIF’s venner**

GIF's Venner har delt 70.000,- ud til forskellige ture, turneringer, spilledragter i alle afskygninger og har samtidig fået masser af spalteplads i medierne i lokalområdet, som har omhandlet de forskellige tilskuds berettigelse.

Det største GIF's Venner har været med til at arrangere de seneste mange år, var det store bankospil ved 100 års jubilæum. Der blev ydet en kæmpe indsats af samtlige hjælpere, både med at samle de mange sponsorgaver ind, få hele arrangementer til at hænge sammen fra start til slut.

1. **Kommende udfordringer 2013**

Vi vil arbejde for at GIF forsat er en stor og stærk forening og hovedforeningen kan står som den samlende og koordinerende organ for afdelingerne. Haludvidelsen er et projekt, som Gadstrup IF må involvere sig mere i fremover. Ramsøhallen er kommet ind i Roskilde Kommunes system ”interbook”. Det betyder at afdelingerne fra i år skal betale en mindre beløb i halleje pr. time samt at det principielt er Roskilde Kommunes prioriterings­liste, der gælder ved lokalefordeling. Vi satser på, at vi kan finde ud af det i fællesskab, som hidtil.

Overordnet set kan 2013 ikke blive så travl og kræve så meget energi, som 2012. GIF er en levende forening, hvor forhold diskuteres og vendes. Det hører med - bare vi evner at adskille person fra sag - og det skal vi øve os på.

**Mål for 2013**

* I samarbejde med afdelingerne at få bestemt nogle nye overordnede mål for hovedforeningens arbejde, som vi gjorde for 4 år siden.
* Diskuteret takt og tone for samarbejdet i Gadstrup IF.
* Lave nogle arrangementer for børn og unge.
* At Gadstrup Fodbolddag bliver for hele GIF under navnet Gadstrup Aktivitetsdag.

1. **Tak til**

Så tak til alle jer, der tilsammen er GIF. Det er:

Bestyrelserne - jeg ved, der ligger mange timers arbejde med at få alt på plads med at finde frivillige instruktører, deltage i stævner, køreordninger, hjemmeside, økonomi, opkrævning af kontingent og tusind andre ting.

Instruktørerne – For jeres engagement og ildhu.

Medlemmerne - fordi i gerne vil bruge vores gode tilbud

Sponsorerne – I udgør en væsentlig del af foreningens økonomi og giver GIF mulighed for at sætte nye skibe i søen. Specielt tak til Dagli'Brugsen, der altid stiller op med frugt, drikkevarer og støtte til afdelingernes mange arrangementer og det store beløb fra Kirkens genbrug i Viby.